Jukka-Pekka Väänänen

Jukka-Pekka Väänänen (s. 25. maaliskuuta 1984 Helsinkihttp://latvia2011.fiba.com/pages/eng/fa/player/p/pid/39314/sid/3593/tid/281/_/2004_European_Championship_for_Men_U20_Qualifying_Round/index.html ) on suomalainen aktiiviuransa lopettanut koripalloilija. Takamiehenä pelannut Väänänen on Torpan Poikien kasvatti. Hän pelasi Korisliigassa yhteensä seitsemän kautta Espoon Hongan ja Tampereen Pyrinnön joukkueissa.

 Pelaajaura 

Väänänen debytoi miesten SM-sarjassa kaudella 2003–2004 Espoon Hongan joukkueessa. Hän pelasi seurassa kaksi kautta ennen siirtymistään Tampereen Pyrintöön, jossa hän pelasi viisi kautta vuosina 2005–2010. Väänänen voitti Pyrinnössä Suomen mestaruuden kaudella 2009–2010, SM-pronssia kaudella 2008–2009 ja cup-hopeaa vuonna 2009. Kaudella 2011–2012 Väänänen pelasi Pyrinnön reservijoukkueessa I-divisioonassa, samoin kaudella 2012–2013.

Väänänen lopetti valtakunnallisissa sarjoissa pelaamisen kevään 2013 jälkeen.http://www.basket.fi/uutiset/?x22026=19514991

 Pelityyli 

Tampereen Pyrinnön päävalmentaja Pieti Poikola luonnehti Väänästä vuonna 2009 erinomaiseksi yleispelaajaksi, kolmen pisteen korien heittäjäksi ja puolustuksessa vastustajan laitapelaajien pysäyttäjäksi.http://www.urheilulehti.fi/lisaa-lajeja/koripallo/williams-ja-vaananen-jatkavat-pyrinnossa

 Saavutuksia 
 Suomen mestaruus 2010
 SM-pronssia 2009
 Suomen cupin hopeaa 2009

 Lähteet 
 Profiili Suomen Koripalloliiton sivustolla 
 Profiili eurobasket.com 

 Viitteet 

Luokka:Suomalaiset koripalloilijat
Luokka:Vuonna 1984 syntyneet
Luokka:Elävät henkilöt